Üks hingemattev kiusatus, mis mind juba mitu aastat vaevab, on  kodukinoprojektor. Vaatan kodus telekat imeharva ja peamiselt panen lustikummuti elutoas käima konkreetsete saadete või filmide nägemiseks. Seega on pikemat aega minu ajusoppides käärinud mõte, et kui mu 80-te lõpust pärit värviteleviisor "Sadko" lõpuks katki läheb, siis ostan endale elutuppa teleka asemel hoopis projektori ja lahendan selle kuidagi nii ilusti ja mugavalt, nagu olekski tegu televiisoriga.